stanford-oval/wikipedia huggingface dataset:
Abbiategrasso
Talous ja liikenne

Abbiategrasso on profiloitunut Milanon lounaisen esikaupunkivyöhykkeen maatalous- ja teollisuuskeskuksena. Suurin osa paikkakunnan pinta-alasta on maatalouskäytössä. Abbiategrasson rautatieasema, Stazione di Abbiategrasso, sijaitsee 44-kilometrisen rataosuuden Milano–Mortara puolessa välissä. Maantie SS494 yhdistää kaupungin moottoritiehen A50.
Aiheesta muualla

Wikimedia Commonsissa on kuvia tai muita tiedostoja aiheesta .
Abbiategrasso, Lombardia, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Abbiategrasso
Milanon metropolikaupunki
Abbiategrasso | Albairate | Arconate | Arese | Arluno | Assago | Baranzate | Bareggio | Basiano | Basiglio | Bellinzago Lombardo | Bernate Ticino | Besate | Binasco | Boffalora sopra Ticino | Bollate | Bresso | Bubbiano | Buccinasco | Buscate | Bussero | Busto Garolfo | Calvignasco | Cambiago | Canegrate | Carpiano | Carugate | Casarile | Casorezzo | Cassano d’Adda | Cassina de’ Pecchi | Cassinetta di Lugagnano | Castano Primo | Cernusco sul Naviglio | Cerro Maggiore | Cerro al Lambro | Cesano Boscone | Cesate | Cinisello Balsamo | Cisliano | Cologno Monzese | Colturano | Corbetta | Cormano | Cornaredo | Corsico | Cuggiono | Cusago | Cusano Milanino | Dairago | Dresano | Gaggiano | Garbagnate Milanese | Gessate | Gorgonzola | Grezzago | Gudo Visconti | Inveruno | Inzago | Lacchiarella | Lainate | Legnano | Liscate | Locate di Triulzi | Magenta | Magnago | Marcallo con Casone | Masate | Mediglia | Melegnano | Melzo | Mesero | Milano | Morimondo | Motta Visconti | Nerviano | Nosate | Novate Milanese | Noviglio | Opera | Ossona | Ozzero | Paderno Dugnano | Pantigliate | Parabiago | Paullo | Pero | Peschiera Borromeo | Pessano con Bornago | Pieve Emanuele | Pioltello | Pogliano Milanese | Pozzo d’Adda | Pozzuolo Martesana | Pregnana Milanese | Rescaldina | Rho | Robecchetto con Induno | Robecco sul Naviglio | Rodano | Rosate | Rozzano | San Colombano al Lambro | San Donato Milanese | San Giorgio su Legnano | San Giuliano Milanese | San Vittore Olona | San Zenone al Lambro | Santo Stefano Ticino | Sedriano | Segrate | Senago | Sesto San Giovanni | Settala | Settimo Milanese | Solaro | Trezzano Rosa | Trezzano sul Naviglio | Trezzo sull’Adda | Tribiano | Truccazzano | Turbigo | Vanzaghello | Vanzago | Vaprio d’Adda | Vermezzo | Vernate | Vignate | Villa Cortese | Vimodrone | Vittuone | Vizzolo Predabissi | Zelo Surrigone | Zibido San Giacomo
Palazzo Cittadini Stampa iltavalaistuksessa
Käännös suomeksi
Australian avoin tennisturnaus 2006

Britti Tim Henman 1. kierroksen ottelussaan Venäjän Dmitri Tursunovia vastaan, jonka hän yllättäen hävisi.
Vuoden 2006 Australian avoin tennisturnaus pelattiin 16.-29. tammikuuta 2006.
Ennakkoasetelmia

Miesten sarjassa korkean profiilin poisjääntejä oli jonkin verran; tunnetuimpina Andre Agassi, Rafael Nadal ja puolustava mestari Marat Safin. Naisten sarjassa yksikään 20 korkeimmin rankatusta pelaajasta ei jäänyt pois turnauksesta. Turnaus on kolminkertaisen mestarin Martina Hingisin ensimmäinen Grand Slam kolmeen ja puoleen vuoteen.
Tulokset > Miesten kaksinpeli

Ensimmäisellä kierroksella sijoitetuista pelaajista putosivat Espanjan Carlos Moya (32.) ja Yhdysvaltojen Taylor Dent (27.) Finaalissa olivat vastakkain Sveitsin Roger Federer ja Kyproksen Marcos Baghdatis. Federer voitti finaalin erin 3–1
Tulokset > Naisten kaksinpeli > Ensimmäinen ja toinen kierros

Ensimmäisen kierroksen suuryllätyksestä vastasi 94.:ksi rankattu 18-vuotias bulgarialainen Tsvetana Pironkova, joka kukisti moninkertaisen Grand Slam -mestarin Venus Williamsin kolmessa erässä, mm. voittaen toisen erän puhtaasti 6–0. Muita ensimmäisen kierroksen sijoitettuja uhreja olivat Jelena Dementjeva (9.), Klara Koukalová (29.), Anabel Medina Garrigues (28.), Ai Sugiyama (26.) ja Tatiana Golovin (24.). Martina Hingis aloitti ensimmäisen Grand Slaminsa kolmeen ja puoleen vuoteen loisteliaasti, pudottaen 30.:ksi sijoitetun Vera Zvonarjova virheettömällä esityksellä 6–1, 6–2. Entinen Top 10 -pelaaja, Australiaa edustava Jelena Dokić hävisi kolmessa erässä Ranskan Virginie Razzanolle. Dokić, jonka ranking on pudonnut 300:n huonommalle puolelle, pelasi viimeksi Australian avoimissa 2001. Lindsay Davenportille kärsityn avauskierroksen tappion jälkeen Jelena ja isänsä Damir Dokić jättivät maan väittäen ottelupariarvonnan olleen järjestetty. Vuoden 2006 turnauksen tappiota Dokić kuvaili suureksi pettymykseksi, mutta kiitti yleisön lämmintä vastaanottoa. Toisella kierroksella voittajasuosikkeja ei pudonnut, sijoitetuista pelaajista hävisivät Dinara Safina (19.) ja Anna-Lena Grönefeld (22.). Hingis eteni kolmannelle kierroksella helposti Suomen Emma Laineen kustannuksella (6–1, 6–1). Viidenneksi sijoitettu viime kauden Yhdysvaltain avointen finalisti, Ranskan Mary Pierce hävisi Tšekin Iveta Benešoválle suoraan kahdessa erässä.
Tulokset > Naisten kaksinpeli > Kolmas ja neljäs kierros

Toisen nousevan tähden Sania Mirzan edellisellä kierroksella pudottanut Hollannin Michaëlla Krajicek joutui vetäytymään ensimmäisen erän jälkeen ottelustaan kolmossijoitettua Amélie Mauresmoa vastaan saatuaan lämpöhalvauksen Melbournen hellesäässä. Normaalia raskastekoisempana Australiaan ilmestyneen kaksinkertaisen mestarin Serena Williamsin tie nousi pystyyn Daniela Hantuchováa vastaan ottelussa, joka oli virheiden sävyttämä. 15:nneksi sijoitettu Francesca Schiavone paukutti kolmannella kierroksella harvinaisemmat 6–0, 6–0 -lukemat Espanjan Maria Sanchez Lorenzoa vastaan. Neljännellä kierroksella hienoisiin pettymyksiin lukeutui 16-vuotias superlupaus Nicole Vaidišová, joka ei Mauresmoa vastaan saanut peliään lainkaan käyntiin, häviten 1–6, 1–6. Hingis eteni puolivälieriin pudottamalla isäntämaan viimeisen toivon Samantha Stosurin. 12:nneksi sijoitettu Anastasija Myskina teki tähtitieteellisen määrän virheitä ottelussaan Patty Schnyderiä vastaan ja putosi jatkosta.
Tulokset > Naisten kaksinpeli > Puolivälierät

Puolivälierissä käytiin kaksi alusta loppuun jännittävää kamppailua. Marija Šarapova voitti maannaisensa Nadja Petrovan kahdessa tiukassa erässä ja Kim Clijsters kukisti jännittävien vaiheiden jälkeen Hingisin kolmessa erässä. Ykkössijoitettu Lindsay Davenport näytti huonosta liikkumisestaan huolimatta vievän ottelunsa Justine Henin-Hardennea vastaan, mutta belgialaisen saatua peliinsä varmuutta toisessa erässä ottelu kääntyi täysin. Mauresmo puolestaan sai lähes vapaapäivän, sillä Schnyderin esitys puolivälierässä oli ala-arvoinen.
Tulokset > Naisten kaksinpeli > Välierät

Ensimmäisessä välierässä Šarapova vei ensimmäisen erän Henin-Hardennea vastaan, mutta belgialainen dominoi toista erää alusta loppuun. Ratkaisuerä pysyi jännittävänä alusta loppuun ja ajoittain nähtiin hienoa tennistä - naisten turnauksessa, josta monet ovat olleet sitä mieltä ettei sen taso ole ollut sitä mitä odotettiin. Henin-Hardenne näytti parasta osaamistaan ja vei ottelupallonkin näyttävällä, hänelle ominaisella rystyllä poikki kentän. Toinen välierä eteni saman käsikirjoituksen mukaan. Clijsters vei ensimmäisen erän, vaikka Mauresmolla oli kaikki mahdollisuudet ottaa se nimiinsä. Toisessa erässä ranskattaren virhesuma laantui ja hän hieman epävarmaa Clijstersia 6–2. Kolmannessa erässä belgialainen otti kuitenkin 2–0-johdon, jonka jälkeen Mauresmo taisteli itsensä takaisin ja 3–2 -johtoon. Tässä tilanteessa Clijsters muljautti nilkkansa sivujuoksussa ja joutui keskeyttämään.
Tulokset > Naisten kaksinpeli > Loppuottelu

Seitsemän vuotta sitten edellisessä Grand Slam finaalissaan pelannut Mauresmo esiintyi ensimmäisessä erässä todella varmasti, poissa olivat helpot virheet joilla hän aloitti välieränsä, tilalla oli paljon kierteisiä, voimakkaita rysty- ja kämmenperuslyöntejä, joilla hän saneli pelin kulun. Henin-Hardennen peli ei ollut huipputasolla ja Mauresmo, josta on sanottu hänen pahimman vastustajansa olevan hän itse, vei erän 6–1. Toisessa erässä Henin-Hardennen vaikeudet jatkuivat ja tilanteen ollessa ranskalaiselle 0–2 jo aiemmin lääkäriä konsultoinut Henin-Hardenne joutui luovuttamaan, syynä oletettavasti alkavasta sairaudesta johtunut yleinen heikkouden tila. Jo pitkään ehdottomalla huipulla pelannut Mauresmo voitti näin ensimmäisen Grand Slam turnauksensa 26-vuotiaana.
Tulokset > Miesten nelinpeli

Miesten nelinpelin voittivat amerikkalaisveljekset Mike ja Bob Bryan. He kukistivat finaalissa Leander Paesin (Intia) ja Martin Dammin (Tšekki) numeroin 4–6, 6–3, 6–4. Bryanin veljekset olivat Australian avointen miesten nelinpelin finaalissa myös vuosina 2004 ja 2005, mutta hävisivät silloin.
Tulokset > Naisten nelinpeli

Naisten nelinpelin voittivat kiinalaiset Yan Zi ja Zheng Jie. He voittivat finaalissa yhdysvaltalaisen Lisa Raymondin ja australialaisen Samantha Stosurin luvuin 2–6, 7–6, 6–3. Yan ja Zheng toivat Kiinalle sen ensimmäisen tenniksen Grand Slam-turnausvoiton.
Tulokset > Sekanelinpeli

Sekanelinpelin voittivat intialainen Mahesh Bhupathi sekä turnauksessa comebackin tehnyt sveitsiläinen Martina Hingis. He voittivat finaalissa Daniel Nestorin (Kanada) ja Jelena Lihovtseva (Venäjä) luvuin 6–3, 6–3.
Tulokset > Sekanelinpeli > Poikien kaksinpeli

Australian avointen poikien kaksinpelin voiton vei ranskalainen Alexandre Sidorenko. Finaalissa kaatui australialainen Nick Lindahl luvuin 6–3, 7–6.
Tulokset > Sekanelinpeli > Tyttöjen kaksinpeli

Tyttöjen kaksinpelin voitti venäläinen Anastasia Pavljuchenkova. Finaalissa kukistui turnauksen ykkössijoitettu tanskalainen Caroline Wozniacki luvuin 1-6 6-2 6-3.
Tulokset > Sekanelinpeli > Poikien nelinpeli

Poikien nelinpelin voittivat puolalaiset Blazej Koniusz ja Grzegorz Panfil. Finaalissa kaatuivat yhdysvaltalaiset Kellen Damico ja Nathaniel Schnugg luvuin 7–6, 6–3.
Tulokset > Sekanelinpeli > Tyttöjen nelinpeli

Tyttöjen nelinpelin voittivat Sharon Fichman (Kanada) ja Anastasia Pavljuchenkova (Venäjä). He voittivat finaalissa Alizé Cornet'n (Ranska) ja Corinna Dentonin (Italia) luvuin 6–2, 6–2.
Aiheesta muualla

Viralliset sivut
Wikimedia Commonsissa on kuvia tai muita tiedostoja aiheesta .
Martina Hingis syöttää toisen kierroksen ottelussa Emma Lainetta vastaan.
Ampumahiihto talviolympialaisissa 2014 – miesten normaalimatka

| Miesten normaalimatka |
| --- | --- |

Kisapaikka:  Ampumahiihtokeskus Laura
Kilpailupäivä(t):  13. helmikuuta
Kilpailijoita:  89
Mitalistit
–  Kultaa:   Martin Fourcade (FRA)
–  Hopeaa:   Erik Lesser (GER)
–  Pronssia:   Jevgeni Garanitšev (RUS)
| Ampumahiihto olympialaisissa 2014   |
| --- | --- | --- | --- | --- | --- | --- | --- |
| Normaalimatka |  | Miehet |  |  |  | Naiset |  |
| Pikakilpailu |  | Miehet |  |  |  | Naiset |  |
| Takaa-ajo |  | Miehet |  |  |  | Naiset |  |
| Yhteislähtö |  | Miehet |  |  |  | Naiset |  |
| Viesti |  | Miehet |  | Seka |  | Naiset |  |
Miesten ampumahiihdon normaalimatka talviolympialaisissa 2014 käytiin 13. helmikuuta ampumahiihtokeskus Laurassa. Kilpailun voitti ranskalainen Martin Fourcade. Hopealle hiihti Saksan Erik Lesser ja pronssia voitti Venäjän Jevgeni Garanitšev.
Heinäkuussa 2015 uutisoitiin, että kilpailuun osallistunut venäläinen Aleksandr Loginov oli antanut marraskuussa 2013 positiivisen dopingnäytteen. Käryn vuoksi Loginovin tulos hylättiin.
Almagro

| Almagro |
| --- | --- |
 Plaza Mayor
 lippu:  vaakuna
 Almagro
 Koordinaatit: 38°53′16″N, 3°42′44″W 
Valtio:  Espanja
Itsehallintoalue:  Kastilia-La Macha
Maakunta:  Ciudad Real
Hallinto:  
 – Hallinnon tyyppi:  Kaupunki
Pinta-ala:  
 – Kokonaispinta-ala:  249,73 km²
Väkiluku (2016):  8 967
 
 http://www.ciudad-almagro.com/ 
Infobox OKVirheellinen NIMI-arvo: 
Almagro on kaupunki Kastilia-La Manchan itsehallintoalueella Espanjassa. Almagron väkiluku on noin 9000 (2016).
Kuvia

Iglesia de San Bartolomé
Convento de la Asunción de Calatrava
Corral de comedias
Palacio de los Marqueses de Torremejía
Palacio de los Condes de Valdeparaíso
Casa de los Rosales
Aiheesta muualla

Kuvia tai muita tiedostoja aiheesta Almagro Wikimedia Commonsissa
Amar Bose

Amar Gopal Bose (2. marraskuuta 1929 Philadelphia, Pennsylvania – 12. heinäkuuta 2013 Wayland, Massachusetts) oli intialaistaustainen yhdysvaltalainen insinööri ja Bose Corporationin perustaja.
Bose opiskeli sähkötekniikkaa MIT:ssä ja väitteli tohtoriksi 1950-luvun puolessavälissä. Alkusysäyksen kaiutinsuunnitteluun hän sai petyttyään hankkimansa kotistereojärjestelmän äänenlaatuun. Bosen suunnittelemat kaiuttimet olivat ensimmäiset, jotka käyttivät hyväkseen äänen katto- ja seinäheijastuksia. Hän perusti Bose Corporationin vuonna 1964.
Vuoden 2006 Forbes 400 -listalla Amar Bose oli 1,5 miljardin dollarin omaisuudellaan 242:s.
Aiheesta muualla

Radio Hall of Fame: Dr. Amar G. Bose  (Arkistoitu – Internet Archive)
Antagoras

| Antagoras Rhodoslainen> Ἀνταγόρας ὁ Ῥόδιος.Henkilötiedot |
| --- | --- |
Syntynyt: 300/200-luku eaa. Rhodos
Kuollut: 200-luku eaa.
Ammatti:  kirjailija
Kirjailija
Tuotannon kieli: muinaiskreikka (eeppinen)
Aikakausi:  antiikki
Kirjallinen suuntaus: eeppinen runous
Aiheesta muualla
Löydä lisää kirjailijoitaKirjallisuuden teemasivulta
Antagoras Rhodoslainen (m.kreik. Ἀνταγόρας ὁ Ῥόδιος, Antagoras ho Rhodios; 300/200-luku eaa.) oli antiikin kreikkalainen eeppinen runoilija, joka oli kotoisin Rhodokselta.
Antagoras ajoitetaan toimineeksi hellenistisellä kaudella noin vuoden 270 eaa. tienoilla. Hän oli Antigonos Gonataksen ystävä ja Aratoksen aikalainen. Antagoraan sanotaan pitäneen elämän nautinnoista, mihin liittyen Plutarkhos ja Athenaios kertovat hänestä eräitä anekdootteja.
Antagoras kirjoitti eeppisen runoelman nimeltä Thebais (Θηβαΐς, Thĕbais). Kerrotaan, että tämä runoelma luettiin kerran boiotialaisille, joiden mielestä se oli niin pitkäveteinen, etteivät he voineet lakata haukottelemasta. Antagoraan nimiin on laitettu myös joitakin epigrammeja, joista muutama on säilynyt.
Anamneesi (teologia)

Anamneesi tarkoittaa kristillisessä teologiassa pelastustapahtuman nykyistymistä jumalanpalveluksessa.
Katolisessa opissa anamneesi on myös muuttumista seuraava osa messussa. Ortodoksisessa jumalanpalveluksessa anamneesi on anaforan kolmas osa.
Almada

| Almada |
| --- | --- |
 lippu:  vaakuna
 Almada Portugalin kartalla
 Koordinaatit: 38°40′N, 9°9′W 
Valtio:  Portugali
Alue:  Lissabonin alue
Ala-alue:  Setúbalin niemimaa
Piiri:  Setúbal
Hallinto:  
 – Hallinnon tyyppi:  Kunta
 – Pormestari:  Joaquim Judas
Pinta-ala:  
 – Kokonaispinta-ala:  70,21 km²
Väkiluku (2011):  174 030
 – Väestötiheys:  2 479 as./km²
 
 www.m-almada.pt 
Infobox OKVirheellinen NIMI-arvo: 
Almada on kunta Setúbalin piirissä, Portugalissa. Sen pinta-ala on 70,2 km² ja väkiluku noin 174 000.
Almadan nykyinen pormestari on Joaquim Judas. Jalkapalloilija Luís Figo ja hip hop -yhtye Da Weasel ovat kotoisin Almadasta.[lähde? ]
Pitäjät

Almada
Cacilhas
Caparica
Charneca da Caparica
Costa da Caparica
Cova da Piedade
Feijó
Laranjeiro
Pragal
Sobreda
Trafaria
Aiheesta muualla

Kuvia tai muita tiedostoja aiheesta Almada Wikimedia Commonsissa
Viralliset sivut (portugaliksi)
Setúbalin piirin kunnat
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines
Alla Tsuper

| Alla Tsuper |
| --- | --- |

Henkilötiedot
Syntynyt: 16. huhtikuuta 1979 Rivne, Rivnen alue, Ukrainan SNT
Kansalaisuus:   Valko-Venäjä
Uran tiedot
Pituus:  153 cm
Laji:  freestylehiihto, hypyt
Seura:  : Homel/ Minsk
| Mitalit> Maa:   Valko-Venäjä.Naisten freestylehiihto. Olympialaiset  | Mitalit> Maa:   Valko-Venäjä.Naisten freestylehiihto. Olympialaiset  | Mitalit> Maa:   Valko-Venäjä.Naisten freestylehiihto. Olympialaiset  | Maa:   Valko-Venäjä> Naisten freestylehiihto. |
| --- | --- | --- | --- |
|  Kultaa | Sotši 2014 | hypyt |  |
Alla Petrivna Tsuper (ukr. Алла Петрівна Цупер, valkoven. Ала Пятроўна Цупер, Ala Pjatrouna Tsuper, ven. Алла Петровна Цупер, Alla Petrovna Tsuper; s. 16. huhtikuuta 1979 Rivne, Rivnen alue, Ukrainan SNT) on syntyjään ukrainalainen, sittemmin valkovenäläistynyt freestylehiihtäjä ja olympiavoittaja. Hän kilpailee freestylen hypyissä.
Tsuper voitti Sotšin olympiakisoissa 2014 kultaa. Torinossa 2006 hän oli kymmenes ja Vancouverissa 2010 kahdeksas.
Anan

Anan voi tarkoittaa seuraavia paikkakuntia:
Anan, kunta Ranskan Haute-Garonnen departementissa
Anan, kaupunki Shimoinan piirikunnassa Naganon prefektuurissa Japanissa
Anan, kaupunki Tokushiman prefektuurissa Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anan”, voi hakea sivunnimihaulla, laajalla sivunnimihaulla tai tekstihaulla.
Amstrad

| Amstrad |
| --- | --- |

Yritysmuoto:  julkinen osakeyhtiö
Osake:  LSE: AMT
Perustettu:  1968
Perustaja:  Alan Sugar
Toimitusjohtaja:  Simon Ball
Kotipaikka:  Brentwood, Essex, Yhdistynyt kuningaskunta
Toimiala:  elektroniikkateollisuus
Infobox OKVirheellinen NIMI-arvo: 
Amstrad plc on brittiläinen elektroniikkalaitteiden valmistaja. Nykyisin yrityksen päätuotteita ovat digitaalisovittimet, mutta parhaiten yritys tunnettaneen yhtenä 1980-luvun johtavista kotitietokonevalmistajista.
Amstradin vuonna 2006 päättyneen tilikauden liikevaihto oli 92 miljoonaa Englannin puntaa ja liikevoitto 15 miljoonaa puntaa. Työntekijöitä yrityksellä oli 85.
Amstrad CPC464 vuodelta 1984.
Yrityksen nykyinen pääomistaja ja hallituksen puheenjohtaja, Alan Sugar, perusti yrityksen vuonna 1968. Se tuotti kodin elektroniikkaa ja myöhemmin halpoja televisioita ja hifilaitteita. Yritys listautui Lontoon pörssiin vuonna 1980.
Tuotteet

Amstradin ensimmäinen tietokonemallisto Amstrad CPC, julkaistiin vuonna 1984.
Vuonna 1985 yhtiö esitteli Amstrad PCW -sarjan.
Vuonna 1986 yhtiö ilmoitti ostaneensa kilpailevan Sinclair Research -yhtiön.
Vuonna 1986 yhtiö julkaisi IBM PC -yhteensopivan mallin PC1512, joka suhteellisen edullisena mallina saavutti 25 prosentin osuuden Euroopan markkinoilla.
Vuonna 1990 yhtiö pyrki pelikonsolimarkkinoille Amstrad GX4000 -laitteella.
Aiheesta muualla

Amstrad plc:n verkkosivut (Arkistoitu – Internet Archive)
Amstrad Google Financessa
Allan a Dale

Allan-a-Dale
Allan-a-Dale tai Allen a Dale on hahmo Robin Hoodista kertovissa tarinoissa. Hän esiintyy Robin Hood -balladeissa vain yhden kerran, 1600-luvun loppupuolen balladissa, jossa Robin pelastaa Allanin rakastetun joutumasta naimisiin vanhan ritarin kanssa. Myöhemmissä moderneissa romaaneissa ja lastenkirjoissa hän on yksi Robin Hoodin iloisista veikoista eli Sherwoodin metsässä elävistä lainsuojattomista metsäsisseistä ja usein kiertävä laulaja minstreli.
Allan–Herndonin oireyhtymä

Allan–Herndonin oireyhtymä (myös Allan–Herndon–Dudleyn oireyhtymä) on X-kromosomissa olevan vaurion aiheuttama perinnöllinen oireistokokonaisuus. Sen keskeisiä piirteitä ovat kehitysvammaisuus, alhainen lihasjänteys (hypotonia), ylireagoivat refleksit ja pakkoliikkeet. Useat lihakset voivat olla alikehittyneitä.
AH-oireiset ovat harvoin puhe- ja liikuntakyvyttömiä. Monilla potilailla on pääkallossaan poikkeavuuksia. Syndrooma kuvattiin ensi kertaa vuonna 1944.
Useimpien Allan–Herndon-lasten kehitys on ensimmäisien elinkuukausien aikana täysin normaalia.
Anna Kuznetsova

Anna Kuznetsova vuonna 2018.
Anna Jurjevna Kuznetsova (ven. А́нна Ю́рьевна Кузнецо́ва, o.s. Bulajeva, ven. Була́ева; s. 3. tammikuuta 1982 Penza) on venäläinen poliitikko, joka toimi Venäjän lapsiasiainvaltuutettuna syyskuusta 2016 syyskuuhun 2021. Hän on vieraillut Suomessa ja sanonut pyrkivänsä hoitamaan maiden välisiä ongelmia yhteistyössä.
Vuodesta 2021 Kuznetsova on toiminut Venäjän valtioduuman jäsenenä. Hän kuuluu Yhtenäinen Venäjä -puolueeseen.
Amstrad CPC

| Amstrad CPC |
| --- | --- |
 Amstrad CPC 464
Valmistaja:  Amstrad
Julkaistu:  1984
Valmistus lopetettu:  1990[lähde? ]
Mukana toimitettu käyttöjärjestelmä:  AMSDOS yhdessä Locomotive BASIC 1.0:n tai  1.1:n kanssa
Suoritin:  Zilog Z80
Massamuisti:  kasettiasema tai levykeasema
Amstrad CPC oli Amstradin 1980-luvulla valmistama 8-bittinen kotitietokone. CPC oli lyhenne englannin sanoista Colour Personal Computer, vaikka mallia sai tavallisella värimonitorilla (CTM640) ja vihersävymonitorilla (GT65/66). Laite suunnattiin kilpailemaan markkinoista Commodore 64- ja Sinclairin ZX Spectrum -koneiden kanssa.
Laitteen suunnittelu aloitettiin vuonna 1983 ja tavoite oli halpahintainen laite, jossa on ”kaikki yhdessä”: täysikokoinen näppäimistö, kasettiasema ja TV-näyttö. Koska Amstradilta puuttui osaamista laitteiston ja ohjelmiston suunnitteluun, ne ulkoistettiin.
Ensimmäinen malli CPC 464 julkaistiin vuonna 1984. Sitä seurasivat CPC 664 ja CPC 6128 vuonna 1985.
Ulkoisesti näkyvimmät tunnusmerkit ovat mattamusta kotelointi ja sisäänrakennettu kasettiasema (CPC 464) tai levykeasema (CPC 664 ja CPC 6128) sekä erittäin kirkkailla väreillä merkityt näppäimistön erikoisnäppäimet. Televisiota kyettiin käyttämään lisävarusteen avulla.
CPC:n levykeasema käyttää nykyään erittäin harvinaisia Hitachin kehittämiä 3 tuuman levykkeitä. Levyaseman mukana tuli myös CP/M 2.2 -käyttöjärjestelmä.
Prosessori oli Zilog Z80.
Koneen tekniikkaa käytettiin myös Amstrad GX4000 -konsolissa.
Mikrobitti valitsi CPC 6128:n ”vuoden kotimikroksi 1986”.
Mallit

CPC 464
CPC 664
CPC 6128
CPC 464 PLUS
CPC 6128 PLUS
Aiheesta muualla

Kuvia tai muita tiedostoja aiheesta Amstrad CPC Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Amstrad CPC
Käännös suomeksi
Amsterdamsche Football Club

Amsterdamsche Football Club (lyhyesti AFC) on jalkapalloseura Alankomaiden pääkaupungista Amsterdamista.
Seura on perustettu vuonna 1895 ja tällä hetkellä se pelaa Topklassessa, joka on Alankomaisen amatöörijalkapalloilun korkein sarjataso.
Se pelaa kotiottelunsa Spork Park Goed Genoegilla (suom. Urheilupuisto Riittävän Hyvä), joka sijaitsee eteläisessä Amsterdamissa, Zuidas-nimeä kantavan liike-elämän keskuksen kupeessa.
Tunnettuja entisiä pelaajia

Daley Blind
Florian Jozefzoon
Dennis Purperhart
Daniel de Ridder
Stefan Stam
Mitchell te Vrede
Aiheesta muualla

Virallinen sivu (Arkistoitu – Internet Archive)
Allentonin virtahepo

Allentonin virtahepo Derbyn kaupunginmuseossa.
Allentonin virtahepo on fossiilinen luuranko, joka löytyi Derbyn Allentonista Englannin Midlandsista vuonna 1895. Crown Inn -majatalon pihalle kaivettiin kaivoa, kun maasta löytyi suuria luita. Paikallisten geologien vaatimuksesta kaivauksia laajennettiin, ja paikalta löydettiin virtahevon luurangon lisäksi elefantin ja sarvikuonon luita. Ne on myöhemmin ajoitettu yli 120 tuhannen vuoden ikäisiksi. Luut ovat Derbyn kaupunginmuseossa, mutta paikallinen taiteilija on tekemässämilloin? niistä luonnollisen kokoista kopiota, joka tulee lähemmäksi alkuperäistä löytöpaikkaa.
Tutkimuksiin osallistunut H.H. Arnold-Bemrose  päätteli, että näiden eläinten luiden löytyminen osoittaa, että Britteinsaarilta on aikoinaan ollut maayhteys Manner-Eurooppaan.
Löytöpaikan on päätelty olleen aikanaan hitaasti virranneen Derwent-joen ja sen sivujokien muodostamaa rehevää suistoaluetta, jossa on riittänyt ravintoa virtahevoille ja muille suurille kasvinsyöjille.